sagorsarker/bangla-wikipedia huggingface dataset:
বঙ্গবন্ধু দ্বীপ

পুটুনির দ্বীপ বাংলাদেশের খুলনা বিভাগের মংলা উপজেলার দুবলার চর থেকে ১০ কিলোমিটার দক্ষিণে বঙ্গোপসাগরের অবস্থিত একটি দ্বীপ। এটি খুলনা জেলার একটি নতুন পর্যটন আকর্ষণীয় স্থান।
বঙ্গবন্ধু দ্বীপ সুন্দরবন সাতক্ষীরা রেঞ্জে পরেছে। সুন্দরবনের হিরণ পয়েন্ট থেকে ১৫ কিলোমিটার ও দুবলারচর থেকে ২০ কিলোমিটার দক্ষিণ-পশ্চিমে বঙ্গোপসাগরের বুকে দ্বীপটি অবস্থিত। যা বঙ্গবন্ধু চর, বঙ্গবন্ধু আইল্যান্ড নামেও ডাকা হয়। সমুদ্রপৃষ্ঠ থেকে প্রায় দুই মিটার উচ্চতায় অবস্থিত নতুন এই দ্বীপ প্রকৃতির অপার সৌন্দর্যের অনন্য উদাহরণ। ১৯৯২ সালে বঙ্গোপসাগরে মাছ ধরতে গিয়ে প্রথম নতুন জেগে ওঠা একটি চরের দেখা পান বঙ্গবন্ধু শেখ মুজিবুর রহমানের একনিষ্ঠ ভক্ত, মালেক ফরাজী নামের এক মৎস্য শিকারী। এ সময় তিনি জনমানবহীন এ দ্বীপের নাম দেন "বঙ্গবন্ধু দ্বীপ" এবং সেখানে একটি সাইন বোর্ড লাগিয়ে দিয়ে আসেন।
১৯৭৬ সাল থেকেই স্যাটেলাইট ইমেজে দ্বীপটির অস্তিত্ব পাওয়া গেছে। এর পর দ্বীপটি মাঝেমধ্যে জেগে ওঠে আবার ডুবে যায়। পরবর্তীতে ২০০৪ সালের পর থেকে দ্বীপের আকার ধীরে ধীরে স্থিতিশীল অবস্থায় আসতে থাকে। এর পর থেকে না ডুবে ক্রমেই বড় হচ্ছে দ্বীপটি। ২০১৭ সালে ঢাকা বিশ্ববিদ্যালয়ের একদল গবেষক নতুন করে জেগে ওঠা দ্বীপটিতে যায়। সেখানে তারা টানা তিনদিন অবস্থান করে দ্বীপটির অভ্যন্তরীণ মৃত্তিকা, ডিসিপি জরিপ ও ভিজিবিলিটি অ্যানালাইসিসসহ বিভিন্ন ধরনের বিজ্ঞানভিত্তিক অনুসন্ধান চালান।
শুরুতে মাত্র ২ একর আয়তন থাকলেও, বর্তমানে এই দ্বীপ ৭ দশমিক আট-চার বর্গকিলোমিটার জায়গা নিয়ে দাঁড়িয়ে আছে। রয়েছে ৯ কিলোমিটার দীর্ঘ আর ৫শ’ মিটার প্রশস্ত বালুকাভূমি বা সমুদ্রসৈকত। বর্তমানে দ্বীপটির আয়তন ৭ দশমিক ৮৪ বর্গকিলোমিটার। এর উচ্চতা সমুদ্রপৃষ্ঠ থেকে প্রায় ২ মিটার। দ্বীপটির চারদিকে গড়ে উঠেছে প্রায় নয় কিলোমিটার দীর্ঘ ও ৫০০ মিটার প্রশস্ত সমুদ্রসৈকত। দ্বীপটির পেছনেই রয়েছে নয়নাভিরাম ছোট ছোট বালির ঢিবি বা বালিয়াড়ি। সর্ব পেছনে রয়েছে এক দশকেরও কম সময়ে গড়ে ওঠা সবুজ, শ্যামল বিস্তীর্ণ বনাঞ্চল ও ম্যানগ্রোভ ফরেস্ট।
জীববৈচিত্র্যের আঙ্গিকেও দ্বীপটির উদ্ভিদ ও প্রাণিসম্ভার বেশ বৈচিত্র্যময়। অজস্র লাল কাঁকড়ার মনোরম ছোটাছুটি, স্বচ্ছ পানি, প্রশস্ত বালুকাভূমিসহ জীববৈচিত্র্যে সমৃদ্ধ দ্বীপটিকে নান্দনিক করে তুলেছে। প্রাথমিকভাবে দ্বীপটিতে চার প্রজাতির কাঁকড়া, ১৬ প্রজাতির মোলাস্কা (শামুক-ঝিনুক ইত্যাদি), আট প্রজাতির প্লাংকটন ও দুই প্রজাতির বার্ণাকল পাওয়া গেছে। এছাড়া দ্বীপটিতে এক প্রজাতির এসিডিয়ানের সন্ধান মিলেছে, যা বাংলাদেশে প্রথম। এছাড়া স্থলজ প্রাণিকুলের মধ্যে ফড়িং, প্রজাপতি, মৌমাছিসহ বিভিন্ন প্রজাতির পোকা-মাকড় পাওয়া যায়।
সুন্দরবনের কাছে নতুনরূপে আবিষ্কৃত ‘বঙ্গবন্ধু দ্বীপে’ পর্যটন বিকাশে বিপুল সম্ভাবনা। আশেপাশের পরিচিত পর্যটন স্থানের সঙ্গে মিলিয়ে সমন্বিত উদ্যোগের মাধ্যমে দ্বীপটিকে দেশি-বিদেশি পর্যটকদের জন্য আকর্ষণীয় গন্তব্য।
শ্রীরঞ্জিনী

শ্রীরঞ্জিনী (জন্মঃ জুন ১, ১৯৭১) হচ্ছেন ভারতের তামিল চলচ্চিত্র শিল্পের একজন সাপোর্টিং রোল অভিনেত্রী। তিনি কৈলাস বলচন্দ দ্বারা পরিচালিত টেলিভিশন ধারাবাহিকে অভিনয় করতেন, এরপর হঠাৎ তিনি মণি রত্নম এর "আলাইপায়ুদে" (২০০০) চলচ্চিত্রে অভিনেতা মাধবন এর বৌদি চরিত্রে অভিনয়ের সুযোগ পেয়ে যান। তিনি এস. শঙ্কর এর "আন্নিয়ান" (২০০৫) চলচ্চিত্রে আইয়াঙ্গার পত্নী হিসেবে অভিনয় করেছিলেন।
২০১৩ সাল পর্যন্ত শ্রীরঞ্জিনী মোট ৫৪ টি চলচ্চিত্রে অভিনয় করেছেন।
কন্দস্বামী

কন্দস্বামী () হচ্ছে ২০০৯ সালে মুক্তিপ্রাপ্ত একটি তামিল চলচ্চিত্র। সুশী গণেশ পরিচালিত এই চলচ্চিত্রটিতে বিক্রম এবং শ্রিয়া সরন মুখ্য ভূমিকায় অভিনয় করেছিলেন। সুপারহিরো ঘরানার এই চলচ্চিত্রে বিক্রম সুপারহিরো ছিলেন। চলচ্চিত্রটির নায়িকা ছিলেন শ্রিয়া সরন, এছাড়াও চলচ্চিত্রটিতে প্রভু, আশিষ বিদ্যার্থী, কৃষ্ণ, মুকেশ তিওয়ারি, মনসুর আলি খান, ভাদিভেলু এবং ওয়াই জি মহেন্দ্র ছিলেন। চলচ্চিত্রটির গানগুলোর সুরকার ছিলেন দেবী শ্রী প্রসাদ এবং তিনি আবহ সঙ্গীতও পরিচালনা করেছিলেন। ২০০৯ সালের ১৭ই মে চলচ্চিত্রটির সাউন্ডট্র্যাক মুক্তি পায় এবং চলচ্চিত্রটি মুক্তি পায় ২১ আগস্ট ২০০৯ তারিখে।
কন্দস্বামী চলচ্চিত্রটি একই দিনে তেলুগু ভাষায় "মাল্লান্না" নামে মুক্তি দেওয়া হয়েছিলো, বহু পরে ২০১৮ সালে এটি হিন্দি ভাষায় অনুবাদ করে "টেম্পার ২" নামে ইউটিউবে বের করে গোল্ডমাইন্স টেলিফিল্মস, এবং এটি বাংলাদেশে "মোস্ট ওয়েলকাম" (২০১২) নামে পুনঃনির্মিত হয়েছিলো যেখানে অনন্ত জলিল অভিনয় করেন।
২০০২ সালের সুপারহিরো চলচ্চিত্র "সামুরাই" এর সফলতার পর বিক্রম আরেকটি সুপারহিরো চলচ্চিত্রে অভিনয় করতে চেয়েছিলেন। ২০০৭ এর জানুয়ারীতে খবর আসে যে অভিনেতা বিক্রমকে নিয়ে পরিচালক সুশী গণেশ "কন্দস্বামী" নামের একটি চলচ্চিত্র বের করবেন যেটি ২০০৭ এরই দিওয়ালিতে মুক্তি পাবে। ২০০৭ সালেরই চলচ্চিত্র "শিবাজিঃ দ্যা বস" এর নায়িকা শ্রিয়া সরনকে কন্দস্বামী তে নেওয়ার সিদ্ধান্ত চূড়ান্ত করা হয়। চলচ্চিত্রটি বানাতে দেরি হয়ে গিয়েছিলো বিক্রম এবং শ্রিয়ার ব্যস্ততার কারণে।
রান (২০০২-এর চলচ্চিত্র)

রান () হচ্ছে ২০০২ সালের একটি তামিল প্রণয়ধর্মী-সহিংস ঘরানার চলচ্চিত্র। এন লিঙ্গস্বামী দ্বারা পরিচালিত চলচ্চিত্রটি মাধবন এবং মীরা জেসমিন মুখ্য ভূমিকায় অভিনয় করেছিলেন। চলচ্চিত্রটিতে এছাড়াও রঘুবরণ, অনু হাসান, বিবেক এবং অতুল কুলকার্নী ছিলেন। চলচ্চিত্রটির সঙ্গীত পরিচালক ছিলেন বিদ্যাসাগর। চলচ্চিত্রটি ছিলো ব্যবসাসফল এবং দর্শকপ্রিয়, তেলুগু ভাষায় কিছু দৃশ্য নতুন করে শুটিং করে চলচ্চিত্রটি মুক্তি দেয়া হয়েছিলো এবং ২০০৪ সালে চলচ্চিত্রটির হিন্দি সংস্করণে (একই শিরোনামে) অভিষেক বচ্চন এবং ভূমিকা চাওলা অভিনয় করেছিলেন যেটির পরিচালনা এই চলচ্চিত্রেরই চিত্রগ্রাহক জীব করেছিলেন।
মাধবন চলচ্চিত্রটিতে অভিনয়ের জন্য ২০০২ সালের জানুয়ারীতে স্বাক্ষর করেন, পরিচালক লিঙ্গস্বামীর কথা শুনে মাধবন অভিভূত হয়েছিলেন এবং এই "রান"ই ছিলো মাধবনের প্রথম মারপিটধর্মী চলচ্চিত্র। মণি রত্নম মাধবনকে বলেছিলেন যে কিছুটা ভিন্ন ধারার চলচ্চিত্রে অভিনয় করার সুযোগ পেলে করতে কারণ মাধবনের পরিচিতি 'প্রণয়ধর্মী নায়ক' হিসেবে হয়ে গিয়েছিলো। মাধবন "রান" এর জন্য নিজের আট কেজি ওজন কমিয়ে ছিলেন। বিদ্যা বালনকে মুখ্য অভিনেত্রী হিসেবে নেয়ার কথা প্রথমে ভাবা হলেও পরে নেয়া হয়নি, এরপর রায়মা সেনকে বলা হয় চলচ্চিত্রটিতে অভিনয় করার জন্য কিন্তু রায়মার তামিল ভাষা শিখতে অনেক সময় লেগে যাচ্ছিলো। এরপর মালয়ালম চলচ্চিত্র অভিনেত্রী মীরা জেসমিনকে "রান" এ অভিনয়ের প্রস্তাব দিলে তিনি সাথে সাথেই রাজী হয়ে যান, মীরা তামিল ভাষা পারতেন, এবং এই "রান"ই ছিলো মীরা অভিনীত প্রথম তামিল ভাষার চলচ্চিত্র।
ফিল্মফেয়ার পুরস্কার দক্ষিণ

ফিল্মফেয়ার পুরস্কার দক্ষিণ হচ্ছে দ্য টাইমস গ্রুপ কর্তৃক প্রতিবছর প্রদানকৃত ফিল্মফেয়ার পুরস্কারের দক্ষিণ ভারতীয় অংশ, যা দক্ষিণ ভারতীয় চলচ্চিত্র শিল্পে পেশাদার শিল্পী, কলাকৌশলীদের অসামান্য অবদানের জন্য প্রদান করা হয়। তামিল, তেলুগু, মালয়ালম, ও কন্নড় অভিনেতারা মঞ্চে তাদের প্রতিভা বিকশিত করেন। ১৯৫৩ সালের মুক্তিপ্রাপ্ত হিন্দি চলচ্চিত্রের পুরস্কার ১৯৫৪ সালে প্রদানের মাধ্যমে বলিউডে তাদের অগ্রযাত্রা শুরু হয়। ১৯৬৩ সালের চলচ্চিত্রের জন্য প্রদানকৃত ১৯৬৪ সালের পুরস্কারে তারা তামিল, তেলুগু, বাংলা ও মারাঠি ভাষার চলচ্চিত্রের জন্য "শ্রেষ্ঠ পিকচার" পুরস্কার যুক্ত করে। পুরস্কারটি ১৯৬৭ সাল থেকে মালয়ালম চলচ্চিত্রের জন্য প্রদান করা হচ্ছে, এবং ১৯৭০ সাল থেকে কন্নড় চলচ্চিত্রের প্রদান করা হচ্ছে। সব ইন্ডাস্ট্রিই তাদের নিজস্ব অনুষ্ঠানের মাধ্যমে প্রতি বছর পুরস্কারটি প্রদান করে থাকেন, যা প্রধানত চেন্নাই এবং হায়দ্রাবাদে আয়োজন করা হয়।
শেখ কামাল স্টেডিয়াম (দ্ব্যর্থতা নিরসন)

শেখ কামাল স্টেডিয়াম শব্দগুচ্ছ দ্বারা নিম্নের যেকোন বিষয় নির্দেশ করা হতে পারেঃ
রুশেমা বেগম

রুশেমা বেগম একজন বাংলাদেশি শিক্ষক ও রাজনীতিবিদ ছিলেন যিনি একাদশ জাতীয় সংসদের সংরক্ষিত নারী আসনের সাংসদ হিসেবে দায়িত্ব পালন করেছেন। তিনি বাংলাদেশ আওয়ামী লীগের রাজনীতির সাথে যুক্ত ছিলেন।
রুশেমা বেগম ফরিদপুর জেলার ঈশান মেমোরিয়াল উচ্চ বিদ্যালয়ের শিক্ষক হিসেবে কর্মজীবন শুরু করেন। তিনি বিদ্যালয়টির প্রধান শিক্ষক হিসেবেও দায়িত্ব পালন করেছিলেন। তার স্বামী ইমামউদ্দিন আহমাদ প্রথম জাতীয় সংসদ নির্বাচনে বাংলাদেশ আওয়ামী লীগের মনোনয়নে ফরিদপুর-৫ (বর্তমান ফরিদপুর-৩) আসন থেকে সাংসদ হিসেবে নির্বাচিত হয়েছিলেন।
২০১৯ সালের ১৬ ফেব্রুয়ারি বাংলাদেশ আওয়ামী লীগের মনোনয়নে তিনি একাদশ জাতীয় সংসদের সংরক্ষিত নারী আসনের সাংসদ হিসেবে বিনা প্রতিদ্বন্দ্বিতায় নির্বাচিত হন। ২০১৯ সালের ৯ জুলাই তিনি ৮৫ বছর বয়সে হৃদরোগে আক্রান্ত হয়ে ফরিদপুর হার্ট ফাউন্ডেশন হাসপাতালে মৃত্যুবরণ করেন।
শেখ কামাল স্টেডিয়াম, লালমনিরহাট

শেখ কামাল স্টেডিয়াম, লালমনিরহাট, বাংলাদেশের একটি জেলা পর্যায়ের স্টেডিয়াম, যা লালমনিরহাট পৌরসভার স্টেডিয়াম রোডে, জেলা পাসপোর্ট অফিসের পূর্বে অবস্থিত। এই স্টেডিয়ামে বাংলাদেশের জাতীয় দিবসগুলোতে কুচকাওয়াজ, জেলার বিভিন্ন ক্রীড়া যেমন ফুটবল, ক্রিকেট, হ্যান্ডবল, ব্যাডমিন্টন, ক্রীড়া প্রতিভা অন্বেষণ ও প্রশিক্ষণ কার্যক্রম, জাতীয় স্কুল ক্রীড়া এবং কনসার্ট অনুষ্ঠিত হয়। অন্যান্য ক্রীড়া ভেন্যুর মতোই, এই স্টেডিয়ামটি জাতীয় ক্রীড়া পরিষদের অধিভুক্ত এবং জেলা ক্রীড়া সংস্থার তত্ত্বাবধানে পরিচালিত হয়। এটি মুক্তিযোদ্ধা ও ক্রীড়া সংগঠক শেখ কামালের নামে নামকরণ করা স্টেডিয়ামগুলির মধ্যে অন্যতম।
১৯৯৭ থেকে ২০০১ সালের মধ্যে ৩ কোটি ৯৪ লক্ষ ৪৯ হাজার টাকা ব্যয়ে স্টেডিয়ামের অবকাঠামো সম্প্রসারণ করা হয়। স্টেডিয়ামের জন্য অধিগৃহীত জমি আয়তাকার হলেও, স্টেডিয়ামের আকার ডিম্বাকৃতি। স্টেডিয়ামে একটি প্যাভিলিয়ন রয়েছে এবং গ্যালারিগুলো কংক্রিট দিয়ে নির্মিত, যদিও পূর্ব ও দক্ষিণ পাশের গ্যালারি এখনো নির্মিত হয়নি। স্টেডিয়ামের গ্যালারি এবং প্যাভিলিয়নে প্রবেশের জন্য নয়টি প্রবেশমুখ রয়েছে।"
এই স্টেডিয়ামে লালমনিরহাট জেলা ভিত্তিক কয়েকটি মহিলা ও স্কুল ক্রিকেট প্রতিযোগিতা হয়েছে, নিম্নে উল্লেখযোগ্য প্রতিযোগিতার তালিকা নিম্নরূপঃ 
এই ভেন্যুতে উল্লেখযোগ্য ফুটবল প্রতিযোগিতার তালিকা নিম্নরূপঃ
এই ভেন্যুতে অনুষ্ঠিত কনসার্টের তালিকাঃ
লালমনিরহাট সদর উপজেলার খেলাধুলা ও বিনোদন
শাহেদা মুস্তাফিজ

শাহেদা মুস্তাফিজ (জন্ম: ১৯৪৯) হলেন বাংলাদেশের প্রথম নারী কম্পিউটার প্রোগ্রামার।
অর্থনীতিতে পড়াশোনা শেষ করার পর শাহেদা মুস্তাফিজ যুক্তরাষ্ট্রের এনসিআর করপোরেশনে সফটওয়্যার আর্কিটেকচার নিয়ে এক বছরের প্রশিক্ষণ নেন। ১৯৭৬ সালে সে প্রতিষ্ঠানের বাংলাদেশ শাখায় সিস্টেমস ম্যানেজার হিসেবে দায়িত্ব নেবার মাধ্যমে তার কর্মজীবন শুরু হয়। এনসিআর কর্পোরেশনে কাজ করার পর তিনি লিডস করপোরশনে কাজ করেন। ১৯৯৮ সালে তিনি প্রবিতি সিস্টেমস লিমিটেডের ব্যবস্থাপনা পরিচালক হিসেবে দায়িত্ব গ্রহণ করেন। এ ছাড়া তিনি কানাডার ২০-২০ টেকনোলজিস ইনকরপোরেটেডের বাংলাদেশ শাখার ব্যবস্থাপনা পরিচালক এবং যুক্তরাষ্ট্রের ই-টেকলজিকস ইনকরপোরেটেডের বাংলাদেশ শাখার নির্বাহী সহসভাপতি দায়িত্ব পালন করেছেন। এছাড়া, তিনি নারী ও শিশুদের জন্য কম্পিউটার প্রশিক্ষণ কেন্দ্র পরিচালনার পাশাপাশি নিজের সন্তানের সফটওয়্যার নির্মাতা প্রতিষ্ঠানে উপদেষ্টা হিসেবেও কাজ করছেন।
সিগফ্রিড সেলবারহের

সিগফ্রিড সেলবারহের একজন অস্ট্রিয়ান বিজ্ঞানী এবং মাইক্রোইলেকট্রনিক্স বিশেষজ্ঞ। তিনি ভিয়েনা শহরে কারিগরি বিশ্ববিদ্যালয়ের (TU Wien) মাইক্রোইলেক্ট্রনিক্স প্রতিষ্ঠানের একজন অধ্যাপক। তার প্রাথমিক গবেষণার আগ্রহ হল মাইক্রোইলেট্রনিক্স ক্ষেত্রে বিভিন্ন ঘটনাবলীর মডেলিং এবং সিমুলেশন।
১৯৮৮ সাল থেকে সিগফ্রিড সেলবারহের কারিগরি বিশ্ববিদ্যালয়ের মাইক্রোইলেক্ট্রনিক্স প্রতিষ্ঠানের সফটওয়্যার প্রযুক্তির চেয়ার অধ্যাপক। তিনি সেখানকার তড়িৎ প্রকৌশল বা ইলেক্ট্রিক্যাল ইঞ্জিনিয়ারিং বিষয়ে অধ্যয়ন করে ১৯৭৮ সালে ডিপ্লোম-ইঞ্জিনিয়ারিং ডিগ্রী লাভ করেন। তিনি যথাক্রমে ১৯৮১ এবং ১৯৮৪ সালে প্রযুক্তিগত বিজ্ঞানে ডক্টরেট ডিগ্রী এবং হ্যাবিলিটেশন অর্জন করেন। পরে তিনি কিছু সময়ের জন্য বেল-ল্যাব এর সহ পরিদর্শনকারী গবেষক ছিলেন। ১৯৯৬ সাল থেকে ২০২০ পর্যন্ত প্রফেসর সেলবারহের একজন আইইইই ইলেক্ট্রন ডিভাইস সোসাইটির (IEEE-EDS) বিশিষ্ট প্রভাষক ছিলেন। ১৯৯৮-২০০৫ সালে তিনি ইলেকট্রিক্যাল ইঞ্জিনিয়ারিং ও ইনফরমেশন টেকনোলজি অনুষদের ডিন ছিলেন। তাছাড়া, ২০০১ সাল থেকে ২০১৮ পর্যন্ত তিনি এএমএস-এজি (ams AG) এর সুপারভাইজার বোর্ডের সদস্য হয়েছেন। এরসাথে, ২00৪ সাল থেকে তিনি কৃষি জৈবপ্রযুক্তির (IFA-Tulln) আন্তঃবিশ্ববিদ্যালয় বিভাগের উপদেষ্টা বোর্ডের সদস্য।
বৈজ্ঞানিক কর্মজীবনে অধ্যাপক সেলবারহের তার দলের সঙ্গে আজ পর্যন্ত ৪০০ টির বেশি জার্নাল এবং ১২০০ টিরও বেশি কনফারেন্সে নিবন্ধ প্রকাশ করেছেন, এবং এর মধ্যে ২৫০ টিরও বেশি ক্ষেত্রে তিনি আমন্ত্রিত ছিলেন। উপরন্তু, তিনি ৩ টি বই প্রকাশ করেছেন, ৪০ টির বেশি ভলিউম সহ-সম্পাদনা করেছেন, এবং ১০০ টিরও বেশি থিসিস গবেষণায় তিনি তত্ত্বাবধান করেছেন। গবেষণার সময় অধ্যাপক সেলবারহের'মেটাল-অক্সাইড-সেমিকন্ডাক্টর' ডিভাইসগুলির জন্য একটি সিমুলেটর তৈরি করেছেন (MINIMOS), যার মধ্যে চার্জ ক্যারিয়ারগুলির জন্য তার নামানূসারে একটি মোবিলিটি মডেল ব্যবহৃত হয়। তাছাড়া তিনি সুপরিচিত সেমিকন্ডাক্টর কোম্পানি এবং তহবিল সংস্থাগুলির সাথে অনেক গবেষণা প্রকল্প তত্ত্বাবধান করেন, যেমন অস্ট্রিয়ান বিজ্ঞান তহবিল (FWF), কৃষটিয়ান ডপলার গবেষণা সমিতি (CDG), এবং ইউরোপীয় গবেষণা পরিষদ (ERC)।
২০২১- এশিয়া-প্যাসিফিক কৃত্রিম বুদ্ধিমত্তা সমিতির ফেলো পুরস্কার
২০২১- আইইইই (IEEE) লাইফ ফেলো পুরস্কার 
২০১৮- আইইইই ক্লেডো ব্রূনেটি (IEEE Cledo Brunetti) পুরস্কার 
২০১৫- ফ্রানয্ ডিনহফার পদক
২০১৪- বুলগেরিয়ান বিজ্ঞান শিক্ষায়তন (Bulgarian Academy of Sciences) থেকে বিশেষ মারিন ড্রিনভ সম্মান
২০১৩- একাডেমিয়া ইউরোপিয়া এর সম্পূর্ণ সদস্যপদ
২০১১- নিম্ন অস্ট্রিয়ার যুক্তরাষ্ট্রীয় প্রদেশে বিশিষ্ট সেবা করার জন্য বিশেষ সম্মান
২০০৯- ইআরসি'র অনুদান 'অ্যাডভান্সড গ্রান্ট'
২০০৬- নিশ বিশ্ববিদ্যালয়ের (সার্বিয়া) সম্মানসূচক ডক্টরেট উপাধী
২০০৫- অস্ট্রিয়ার প্রজাতন্ত্রের সেবার জন্য বিশেষ সম্মান
২০০৪- বিজ্ঞান এবং কলা পরিষতের পূর্ণ সদস্য নির্বাচিত
২০০১- অস্ট্রিয়ান বিজ্ঞান পরিষৎ (ÖAW) থেকে এর্ভিন শ্র্যোডিঙার পুরস্কার
১৯৯৪- ছোট ও মাঝারি আকারের এন্টারপ্রাইজের অস্ট্রিয়ান সমিতির উইলহেম এক্সনার পদক
১৯৯৩- আইইইই (IEEE) ফেলো পুরস্কার
১৯৮৬- অস্ট্রিয়ান কম্পিউটার সঙ্ঘ (ÖCG) থেকে হাইনয্ যেমানেক পুরস্কার ('Heinz Zemanek Award')
১৯৮৩- কারিগরি বিশ্ববিদ্যালয় থেকে ডঃ আর্নস্ট ফেহ্রার পুরস্কার
Electrochemical Society, , 661 pages, 2008.
ইসমাইল ফারুক চৌধুরী

ইসমাইল ফারুক চৌধুরী অবসপ্রাপ্ত মেজর জেনারেল (জন্ম: ২৫ জুলাই ১৯৫৩) বাংলাদেশ সেনাবাহিনীর সাবেক চিফ ইঞ্জিনিয়ার।
মেজর জেনারেল ইসমাইল ফারুক চৌধুরী ২৫ জুলাই ১৯৫৩ সালে পাকিস্তান অধিরাজ্য পূর্ব বাংলার মৌলভীবাজার জেলায় (বর্তমান বাংলাদেশের সিলেট বিভাগে) জন্মগ্রহণ করেন। ১৯৭০ সালে তিনি ঢাকা কলেজ থেকে এইচএসসি পরীক্ষায় উত্তীর্ণ হন। বাংলাদেশ সেনাবাহিনীতে চাকরি কালে বাংলাদেশ প্রকৌশল বিশ্ববিদ্যালয় থেকে সিভিল ইঞ্জিনিয়ারিং বিষয়ে ব্যাচেলর'স এন্ড মাস্টার'স ডিগ্রী অর্জন করেন।
ইসমাইল ফারুক চৌধুরী ২৫ ডিসেম্বর ১৯৭২ সালে বাংলাদেশ সামরিক একাডেমীতে প্রশিক্ষণ সমাপ্তির পর বাংলাদেশ সেনাবাহিনীর ইঞ্জিনিয়ার্স কর্পস কমিশন লাভ করেন। জাতিসংঘের শান্তিরক্ষা বাহিনীর পূর্ব তিমুরের ইউএনটিএইটিতে মার্চ ২০০০ থেকে মার্চ ২০০১ সাল পর্যন্ত প্রকৌশলী ব্যাটালিয়নের অধিনায়ক হিসাবে কর্মরত ছিলেন। তিনি ঢাকায় একটি ইন্ডিপেন্ডেন্ট ইঞ্জিনিয়ার ব্রিগেডের কমান্ডেড ছিলেন। মিরপুর ক্যান্টনমেন্টের মিলিটারি ইনস্টিটিউট অব সায়েন্স এ্যান্ড টেকনোলজির চতুর্থ কমান্ড্যান্ট ছিলেন। ফেব্রুয়ারি ২০০৬ সালে বাংলাদেশ সেনাবাহিনীর চিফ ইঞ্জিনিয়ার (ই-ইন-সি) নিযুক্ত হন। ই-ইন-সি হিসাবে তিনি বাংলাদেশ সশস্ত্র বাহিনীর সামরিক প্রকৌশলী প্রধান ছিলেন। মেজর জেনারেল ইসমাইল ফারুক চৌধুরী ডিফেন্স রিসোর্সে ম্যানেজমেন্ট ইনস্টিটিউটে (ডিআরএমআই) সিনিয়র ইন্টারন্যাশনাল ডিফেন্স ম্যানেজমেন্ট কোর্স (এসআইডিএমসি) -২০০৬ এ অংশগ্রহণকারী। ক্যালিফোর্নিয়ার নেভাল পোস্টগ্রাজুয়েট স্কুল থেকে ডিফেন্স রিসোর্স ম্যানেজমেন্ট ইনস্টিটিউট (ডিআরএমআই) কোর্স সম্পন্ন করেন। ৫৫ বছর বয়সে ২৪ জুলাই ২০০৮ সালে তিনি স্বাভাবিক অবসর গ্রহণ করেন (এলপিআর)। অতঃপর জুন ২০০৯ সালে মিরপুর সিরামিক ওয়ার্কস লিমিটেড এবং খাদিম সিরামিক্স লিমিটেডের নির্বাহী পরিচালক হিসাবে চুক্তিবদ্ধ হন।
জাহাঙ্গীর আলম চৌধুরী

জাহাঙ্গীর আলম চৌধুরী (জন্ম: ২ ফেব্রুয়ারি ১৯৫৩) হলেন বাংলাদেশের অবসরপ্রাপ্ত একজন সেনা কর্মকর্তা ও বর্তমান অন্তর্বর্তীকালীন সরকারের উপদেষ্টা। তিনি বাংলাদেশ সেনাবাহিনী থেকে ৩ তারকা 
লেফট্যানেন্ট জেনারেল হিসেবে অবসর গ্রহণ করেন। তিনি ভারতের বর্ডার সিকিউরিটি ফোর্সের সাথে সংঘর্ষের সময় বাংলাদেশ রাইফেলসের (বর্তমান বিজিবি) প্রধান ছিলেন।
তিনি বাংলাদেশ সেনাবাহিনীর সাবেক প্রিন্সিপাল স্টাফ অফিসার ছিলেন ও একই সময়ে তাকে কোয়ার্টারমাস্টার জেনারেল পদে উন্নীত করা হয়। তাকে রাষ্ট্রপতির বাসভবন বঙ্গভবনে গিয়ে বাংলাদেশের রাষ্ট্রপতিকে জরুরী অবস্থা ঘোষণা করতে বলার কৃতিত্ব দেওয়া হয়। যে ঘটনার ২০০৭ সালে সামরিক বাহিনীকে ক্ষমতায় আসে।
জাহাঙ্গীর আলম চৌধুরীর জন্ম ২ ফেব্রুয়ারি ১৯৫৩ এবং ১৯৭৫ সালে তিনি বাংলাদেশ সেনাবাহিনীর আর্টিলারি কর্পসে কমিশন করেন। একজন গানার হিসেবে তার কর্মজীবনের শুরুতে তিনি কমান্ডিং টু আর্টিলারি ব্রিগেডস এবং ফিল্ড আর্টিলারি রেজিমেন্ট সহ বিভিন্ন দায়িত্ব পালন করেন।
লেফট্যানেন্ট জেনারেল মোঃ জাহাঙ্গীর আলম চৌধুরী বাংলাদেশ সামরিক একাডেমীর প্রশিক্ষক ছিলেন। পরে তিনি ইন্টার সার্ভিসেস সিলেকশন বোর্ডে একটি গ্রুপ টেস্টিং অফিসার (জিটিও) হিসেবে দায়িত্ব পালন করেন। তিনি ১৯৯৪ থেকে ১৯৯৬ সালের মধ্যে বসনিয়া-হার্জেগোভিনা, রুয়ান্ডা এবং জর্জিয়াতে জাতিসংঘের সামরিক পর্যবেক্ষক ও স্টাফ হিসাবে তিনটি ভিন্ন জাতিসংঘ মিশনে কাজ করার অনন্য সুযোগ পেয়েছিলেন। তিনি ডিফেন্স সার্ভিসেস কমান্ড এবং স্টাফ কলেজে এবং ঢাকা ন্যাশনাল ডিফেন্স কলেজের স্নাতক।
২৫শে ফেব্রুয়ারি ২০০৯ সালের বিডিআর বিদ্রোহে তার উত্তরাধিকারী মেজর জেনারেল শাকিল আহমেদ ও তার স্ত্রী নাজনীন হোসেন শাকিল শহীদ হয়েছেন। কিউএমজি হিসাবে মোঃ জাহাঙ্গীর আলম চৌধুরী সেনাবাহিনীর তদন্ত কমিটির নেতৃত্ব দেন। ৩ ডিসেম্বর ২০০৯ সালে তাকে পররাষ্ট্র মন্ত্রণালয়ে বদলি করা হয়। ২ ফেব্রুয়ারি ২০১০ সালে তিনি সেনাবাহিনী থেকে অবসর গ্রহণ করেন।
কাজী আফসারউদ্দীন আহমদ

কাজী আফসারউদ্দীন আহমদ (২৪ সেপ্টেম্বর ১৯২১ - ২৬ মার্চ ১৯৭৫) একজন বাংলাদেশী সাংবাদিক এবং লেখক ছিলেন। তার রচিত চর ভাঙা চর উপন্যাসের জন্য ১৯৬৬ সালে সাহিত্যে বাংলা একাডেমী পুরস্কার লাভ করেন।
কাজী আফসারউদ্দীন আহমেদ ২৪ সেপ্টেম্বর ১৯২১ সালে চাটমোহর, পাবনা জেলা, পূর্ববাংলা, ব্রিটিশ ভারততে জন্মগ্রহণ করেন। তিনি চট্টগ্রাম কলেজিয়েট স্কুল এন্ড কলেজ এ পড়াশোনা করেন। পৈত্রিক নিবাস ছিল মানিকগঞ্জের কতল গ্রামে। পিতা আফাজ উদ্দিন আহমদ ছিলেন একজন পুলিশ কর্মকর্তা। গ্রামের বাড়িতে সবাই তাকে সুরুজ নামেই ডাকতো। চট্টগ্রাম কলেজিয়েট স্কুলে নবম শ্রেণিতে অধ্যয়নকালে তার প্রাতিষ্ঠানিক শিক্ষার সমাপ্তি ঘটে। । লেখা পড়ার পাশাপাশি তিনি গল্প, কবিতা, উপন্যাসসহ বিভিন্ন ধরনের বই পড়তেন।
কাজী আফসারউদ্দীন আহমেদ কলকাতায় সাংবাদিক হিসেবে কাজ শুরু করেন। ১৯৪১ থেকে ১৯৪৬ সাল পর্যন্ত মৃত্তিকা  নামে একটি দ্বিমাসিক সাহিত্যপত্র সম্পাদনা করেন। ১৯৪৩ সাল থেকে ১৯৪৪ সাল পর্যন্ত তিনি মাসিক সওগাত ও সাপ্তাহিক দেশের কথা পত্রিকার সঙ্গে জড়িত ছিলেন। ১৯৪৫সাল থেকে ১৯৪৭ সাল পর্যন্ত তিনি মাসিক মোহাম্মদীর ভারপ্রাপ্ত সম্পাদক ছিলেন।
আফসারউদ্দীন আহমদ ভারত বিভাজনের ১৯৪৭ সালে ঢাকায় ফিরে আসেন এবং তার সম্পাদনায় দৈনিক সংবাদপত্র জিন্দেগী প্রকাশ করেন। তিনি দৈনিক ইনসাফ পত্রিকার ভারপ্রাপ্ত সম্পাদক ছিলেন। ১৯৫১ সালে সরকারের তথ্য বিভাগে জ্যেষ্ঠ উপ-সম্পাদক পদে যোগ দেন। ওই সময় থেকে ১৯৭২ সাল পর্যন্ত তিনি তথ্য বিভাগ থেকে প্রকাশিত বাংলা সাপ্তাহিক পাক সমাচার এবং শিশু কিশোর সাময়িকী নবারুণ পত্রিকার সম্পাদক ছিলেন।
মাত্র চৌদ্দ বছর বয়সে তার প্রথম উপন্যাস বের হওয়ার সাথে সাথে ই তিনি কলকাতার ‘সন্দেশ’, ‘মৌচাক’, ‘রামধনু’ ও ‘কৃষক’ পত্রিকার ছোটদের পাতা চাঁদের হাটে গল্প, কবিতা,ছড়া, উপন্যাস, ও প্রবন্ধ লিখতে শুরু করেন। এর পাশাপাশি তিনি বড়দের জন্য রাজনীতি, ভ্রমণ কাহিনি ও প্রবন্ধ লিখতে শুরু করেন । ফলে তার খ্যাতির আলোকচ্ছটা ছড়িয়ে পড়ে চারদিকে । তার লেখা প্রায় ৬০ টি বই প্রকাশিত হয়েছে। যার মধ্যে নয়টি ই ছিল উপন্যাস। গ্রন্থিত হয়নি এমন পাণ্ডুলিপির সংখ্যা ৪০ টি । যার মধ্যে আছে গল্প, উপন্যাস, নাটক, জীবনী ও প্রবন্ধের পাণ্ডুলিপি। ‘চর ভাঙ্গার চর’ উপন্যাস টি তার অনবদ্য সৃষ্টি ।
১৯৫১ সালের তার রচিত চর ভাঙা চর উপন্যাসের জন্য ১৯৬৬ সালে সাহিত্যে বাংলা একাডেমী পুরস্কার লাভ করেন।
কাজী আফসারউদ্দীন আহমেদ ২৬ মার্চ ১৯৭৫ সালে ঢাকায় তার মৃত্যু হয়।
জো কক্স

যোসেফ লাভেল কক্স (; জন্ম: ২৮ জুন, ১৮৮৬ - মৃত্যু: ৪ জুলাই, ১৯৭১) নাটাল প্রদেশের পিটারমারিৎজবার্গ এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১৩ থেকে ১৯১৪ সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী উপস্থাপন করে গেছেন জো কক্স।
১৯১০-১১ মৌসুম থেকে ১৯২১-২২ মৌসুম পর্যন্ত জো কক্সের প্রথম-শ্রেণীর খেলোয়াড়ী জীবন চলমান ছিল।
প্রথম বিশ্বযুদ্ধের আগেপাছে ১৯১১ থেকে ১৯২২ সাল পর্যন্ত একাধারে নাটাল দলের পক্ষে প্রথম-শ্রেণীর ক্রিকেটে অংশ নিয়েছিলেন জো কক্স। তবে, শুরুরদিকে ১৯১০-১১ মৌসুমেই সর্বাধিক সফলতার স্বাক্ষর রেখেছিলেন তিনি। ডারবানে অরেঞ্জ ফ্রি স্টেটের বিপক্ষে দশ নম্বরে ব্যাটিংয়ে নেমে ৫১ রান তুলেন। ঐ ইনিংসটি নাটাল দলের পক্ষে দ্বিতীয় সর্বোচ্চ রান ছিল। এ সংগ্রহটিই পরবর্তীতে জো কক্সের সর্বোচ্চ রানরূপে স্বীকৃতি পায়। ওয়েস্টার্ন প্রভিন্সের বিপক্ষে অনুষ্ঠিত দ্বিতীয় খেলার দ্বিতীয় ইনিংসে ৭/৪২ পান। এর অল্প কয়েকদিন পর ট্রান্সভালের বিপক্ষে ৮/২০ পান। তন্মধ্যে, প্রতিপক্ষের সাতজন ব্যাটসম্যানই বোল্ড হয়েছিলেন। ঐ মৌসুমে ছয় খেলায় অংশ নিয়ে ১১.১৬ গড়ে ৩৬ উইকেট পেয়েছিলেন। এরফলে, নাটাল দল প্রথমবারের মতো ঘরোয়া সুপারস্পোর্ট সিরিজের শিরোপা জয়ে সক্ষম হয়েছিল।
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন জো কক্স। ১৩ ডিসেম্বর, ১৯১৩ তারিখে ডারবানে সফরকারী ইংল্যান্ডের বিপক্ষে টেস্ট ক্রিকেটে অভিষেক ঘটে তার। ১৪ ফেব্রুয়ারি, ১৯১৩ তারিখে একই মাঠে ও একই দলের বিপক্ষে সর্বশেষ টেস্টে অংশ নেন।
১৯১২ সালে দক্ষিণ আফ্রিকা দলের সদস্যরূপে ইংল্যান্ড গমনের জন্য মনোনীত হন। এ সফরের ৩৭টি খেলার মধ্যে তিনি মাত্র ১৪টিতে অংশগ্রহণের সুযোগ পেয়েছিলেন। কোন টেস্টেই তাকে খেলানো হয়নি। দলের বিকল্প বোলার হিসেবে তাকে খেলানো হয় ও মাত্র ১৪ উইকেট পান। ১৯১৩-১৪ মৌসুমে জে.ডব্লিউ.এইচ.টি. ডগলাসের নেতৃত্বাধীন ইংরেজ দল দক্ষিণ আফ্রিকায় আসে। পাঁচ টেস্ট নিয়ে গড়া ঐ সিরিজের তিন টেস্টে খেলার সুযোগ পান। তবে, সফলতা পাননি তিনি।
৪ জুলাই, ১৯৭১ তারিখে ৮৫ বছর বয়সে রোডেশিয়ার বুলাওয়ে এলাকায় জো কক্সের দেহাবসান ঘটে। তবে, উইজডেনে তার মৃত্যুর বিষয়টি তুলে ধরা হয়নি। তার শ্যালক লেন টাকেট ও বোনপো লিন্ডসে টাকেট - উভয়েই দক্ষিণ আফ্রিকার পক্ষে টেস্ট ক্রিকেটে অংশগ্রহণ করেছিলেন।
জর্জ গ্লোভার

জর্জ কীওয়ার্থ গ্লোভার (; জন্ম: ১৩ মে, ১৮৭০ - মৃত্যু: ১৫ নভেম্বর, ১৯৩৮) ইয়র্কশায়ারের ওয়াকফিল্ডে জন্মগ্রহণকারী ইংরেজ বংশোদ্ভূত প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৯৬ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে গ্রিকুয়াল্যান্ড ওয়েস্ট ও কিম্বার্লী দলের প্রতিনিধিত্ব করেন। দলে তিনি মূলতঃ ডানহাতি অফ ব্রেক বোলিং করতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করতেন জর্জ গ্লোভার।
১৮৮৯-৯০ মৌসুম থেকে জর্জ গ্লোভারের প্রথম-শ্রেণীর খেলোয়াড়ী জীবন চলমান ছিল। ১৮৮৯-৯০ মৌসুমে প্রথমবারের মতো কারি কাপের উদ্বোধনী প্রতিযোগিতা কিম্বার্লী ও ট্রান্সভালের মধ্যে একটিমাত্র খেলার মাধ্যমে আয়োজন করা হয়েছিল। ঐ খেলায় দ্বিতীয় ইনিংসে কিম্বার্লীর পক্ষে বার্নার্ড ট্যানক্রেড ১০৬ রান ও ট্রান্সভালের পক্ষে মন্টি বাউডেন অপরাজিত ১২৬* রান করেন যা প্রতিযোগিতার ইতিহাসে প্রথম সেঞ্চুরির ঘটনা ছিল। একই খেলায় প্রথম ইনিংসে কিম্বার্লীর পক্ষে তিনি ৬/৫০ লাভ করেছিলেন। ১৮৯৩-৯৪ মৌসুমে কারি কাপের একটি খেলায় ৬৮ রান খরচায় জর্জ গ্লোভার ১৫ উইকেট দখল করেন।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন জর্জ গ্লোভার। ২১ মার্চ, ১৮৯৬ তারিখে কেপ টাউনে সফরকারী ইংল্যান্ডের বিপক্ষে টেস্ট ক্রিকেটে প্রথমবারের মতো অংশ নেন। দলীয় সঙ্গী এআর রিচার্ডস, এডব্লিউ সেকাল ও প্রতিপক্ষীয় ইংল্যান্ডের ইজে টাইলারের সাথে একযোগে টেস্ট অভিষেক ঘটে তার। এটিই তার একমাত্র টেস্টে অংশগ্রহণ ছিল।
খেলায় তিনি প্রথম ইনিংসে আট নম্বরে ব্যাটিং করে ১৮ রানে অপরাজিত ছিলেন। দ্বিতীয় ইনিংসে ব্যাটিংয়ের অবস্থান পরিবর্তন ঘটিয়ে চার নম্বরে নেমে ৩ রান করে স্যামি উডসের হাতে তালুবন্দীর মাধ্যমে জর্জ লোহম্যানের শিকারে পরিণত হন। বল হাতে নিয়ে স্যার টিসি ও’ব্রায়ানকে অতিরিক্ত খেলোয়াড় জেএইচ অ্যান্ডারসনের কটে ২ রানে বিদেয় করেন। খেলায় তিনি ১/২৮ বোলিং পরিসংখ্যান দাঁড় করান। ঐ খেলায় তার দল ইনিংস ও ৩৩ রানে পরাজিত হয়েছিল।
১৫ নভেম্বর, ১৯৩৮ তারিখে ৬৮ বছর বয়সে দক্ষিণ আফ্রিকার কিম্বার্লীতে জর্জ গ্লোভারের দেহাবসান ঘটে। তার তিন পুত্র - ফ্রেডরিক গ্লোভার, চার্লস গ্লোভার ও জর্জ গ্লোভার গ্রিকুয়াল্যান্ড ওয়েস্টের পক্ষে প্রথম-শ্রেণীর ক্রিকেটে অংশগ্রহণ করেছেন।
চৌধুরী ফজলুল বারী

চৌধুরী ফজলুল বারী বাংলাদেশ সেনাবাহিনীর সাবেক অফিসার। প্রতিরক্ষা গোয়েন্দা মহাপরিদপ্তরের (ডিজিএফআই) সাবেক মহাপরিচালক। ২০০৭ সালের ‘এক/এগারো’র ওয়ান ইলেভেন পরিকল্পনা বাস্তবায়নকারী অভিযুক্ত থাকায় চাকরিচ্যুত হয়ে যুক্তরাষ্ট্রের ডালাসে বসবাস করছেন।
ব্রিগেডিয়ার জেনারেল (অব.) চৌধুরী ফজলুল বারী ২০০৪ সালে র‌্যাপিড অ্যাকশন ব্যাটেলিয়ান প্রতিষ্ঠিত হওয়ার পর যোগ দেন এবং র‌্যাবের শেষ পদে তিনি অতিরিক্ত মহাপরিচালক ছিলেন। তিনি তৎকালীন সেনাপ্রধান জেনারেল মইন উ আহমেদকে ইমারজেন্সি দেওয়ার ব্যাপারে প্ররোচিত করেছেন। ২০০৯ সালের ১৭ মে সেনাবাহিনী থেকে অবসর নেন। পরে একটি বেসরকারি বিশ্ববিদ্যালয়ের শিক্ষক পরিচয়ে দেশত্যাগ করেন। সর্বশেষ দুবাইয়ে অবস্থান করে একটি আন্তর্জাতিক সংস্থায় চাকরি করছেন বলে জানা যায়। এক/এগারোর সময় ক্ষমতার পালাবদলে ডিজিএফআইর ভারপ্রাপ্ত মহাপরিচালক ব্রিগেডিয়ার জেনারেল ফজলুল বারীর ভূমিকা ছিল গুরুত্বপূর্ণ। সেদিন বঙ্গভবনে গিয়েছিলেন সেনাপ্রধান জেনারেল মইন উ আহমেদের সঙ্গে। দীর্ঘদিন পর সেদিনের প্রেক্ষাপট নিয়ে তিনিও বলেছেন অজানা অনেক কথা।
জ্যামাইকা, ল্যান্ড উই লাভ

জ্যামাইকা, ল্যান্ড উই লাভ () জ্যামাইকার জাতীয় সঙ্গীত যা আনুষ্ঠানিকভাবে ১৯৬২ সালের জুলাই মাসে গৃহীত করা হয়েছে। এটি ১৯৬১ সালের সেপ্টেম্বরে থেকে ৩১শে মার্চ ১৯৬২ সালের একটি জাতীয় সঙ্গীতের প্রতিযোগিতার পরে নির্বাচিত হয়েছিল, যা জ্যামাইকার সংসদের মধ্যে নির্বাচিত করা হয়েছিল। ৬ই আগস্ট, ১৯৬২ সালের জামাইকা স্বাধীনতা লাভের পর, "জ্যামাইকা, ল্যান্ড উই লাভ" আনুষ্ঠানিকভাবে জাতীয় সঙ্গীত হিসাবে ব্যবহার করা অব্যাহত ছিল। ১৯৬২ সালের জুলাই মাসে এই গানের কথা লিখেছেন হিউ শেরলক (ওয়াইইউ শুলাক) এবং সুর দিয়েছেন রবার্ট লাইটবোর্ন (মেইফোল্টাফট প্রোউ দ্বারা সাজানো)।
গাংপুর রেলওয়ে স্টেশন

গাংপুর রেলওয়ে স্টেশন হল হাওড়া–বর্ধমান প্রধান রেলপথ-এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। গাংপুর রেলওয়ে স্টেশনটি হাওড়া রেলওয়ে বিভাগের একটি রেলওয়ে স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলায় নিরানকারি কলোনি, গাংপুর, জটরাম এ অবস্থিত। স্টেশনটি গাংপুর এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৮৮ কি.মি. দূরে স্টেশনটি অবস্থিত।
পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলি পর্যন্ত দৌড়ে ছিল। ১লা ফেব্রুয়ারি ১৮৫৫ সালে হাওড়া থেকে রানিগঞ্জ পর্যন্ত হাওড়া-বর্ধমান মেইন লাইন এ প্রথম রেল চালু হয়। ১লা জানুয়ারি ১৮৮৫ ট্র্যাফিকের জন্য ব্যাণ্ডেল থেকে বর্ধমান লাইন খোলা হয়েছিল। হাওড়া-বর্ধমান মেইন লাইনের বিদ্যুৎকৌশলটি ১৯৫৭ সালে ব্যাণ্ডেল পর্যন্ত ৩০০০ ভোল্ট ডিসি সিস্টেমের মাধ্যমে শুরু হয়েছিল। হাওড়া-বর্ধমান মেইন লাইনের বিদ্যুৎকৌশল ১৯৫৮ সালে ২৫ কেভি এসি ওভারহেড সিস্টেম করা হয়।
রোমান সানা

রোমান সানা (জন্ম ৮ জুন ১৯৯৫) একজন বাংলাদেশী তীরন্দাজ। তিনি ২০১৯ বিশ্ব আর্চারি চ্যাম্পিয়নশিপের পুরুষ একক ইভেন্টে ব্রোঞ্জ পদক লাভ করেন। তিনি প্রথম বাংলাদেশি হিসেবে এই প্রতিযোগিতার ইতিহাসে পদক লাভ করেন। ২০১৯ সালে ফিলিপাইনে অনুষ্ঠিত এশিয়া কাপ র‍্যাঙ্কিং টুর্নামেন্টের ব্যক্তিগত ইভেন্টে স্বর্ণপদক জিতেন।
আবদুল গফুর সানা ও বিউটি বেগমের পরিবারে রোমান জন্মগ্রহণ করেন এবং তিনি তার শৈশব খুলনার কয়রা গ্রামে কাটান। তিনি ছোটবেলায় বাঁশের তৈরি তীর-ধনুক দিয়ে খেলতেন। বিডিনিউজ টোয়েন্টিফোর ডটকমকে দেওয়া এক সাক্ষাত্কারে তিনি বলেন যে তিনি বিদ্যালয়ের প্রতি খুব বেশি মনোযোগী ছিলেন, এর পরিবর্তে তিনি ফুটবল খেলতে ব্যস্ত থাকতেন। নবম শ্রেণির ছাত্র থাকা অবস্থায় তিনি তীরন্দাজিতে হাত দেন।
২০১০ সালে তীরন্দাজিতে সানার অভিষেক হয়। একই বছর তিনি তার প্রথম আন্তর্জাতিক প্রতিযোগিতায় অংশ নেন। ২০১৩ সালের বাংলাদেশ গেমসে রিকার্ভ একক ও দলগততে সোনা জয় করেন। ২০১৪ সালে 'প্রথম এশিয়ান আর্চারি গ্রাঁ প্রি' এবং ২০১৭ সালে কিরগিজস্তানে 'আন্তর্জাতিক আর্চারি টুর্নামেন্ট'-এ তিনি স্বর্ণ পদক জিতেন।
২০১৯ সালের ১৩ জুন, তিনি সবাইকে অবাক করে, ২০১৯ বিশ্ব আর্চারি চ্যাম্পিয়নশিপের চতুর্থ রাউন্ডে দুইবারের বিশ্ব চ্যাম্পিয়ন কিম ও-জিনকে পরাজিত করে। এর ফলে তিনি একইসাথে ২০২০ সালে অনুষ্ঠেয় টোকিও অলিম্পিকে অংশ নেয়ার যোগ্যতা অর্জন করেন। সাধারণত যোগ্যতা অর্জন করতে না পারার কারণে বাংলাদেশী খেলোয়াড়রা অলিম্পিকে আমন্ত্রণের ভিত্তিতে অংশ নিয়ে থাকেন। কিম ও-জিনকে পরাজিত করার পর, কোয়ার্টার ফাইনালে তিনি ওলন্দাজ সিজেফ ভ্যান ডেন বার্গকে পরাজিত করেন, তবে সেমিফাইনালে তিনি খায়রুল আনুয়ার মোহাম্মদের নিকট পরাজিত হন যিনি পরবর্তীতে রৌপ্য পদক জয় করেন। পরে ১৬ জুন, তিনি ব্রোঞ্জ জয়ের খেলায় ইতালীয় তীরন্দাজ মাউরো নেসপোলিকে ৭-১ সেট পয়েন্টে হারান। প্রথম দুই সেটে রোমান সানা ৪-০ তে এগিয়ে ছিলেন, তৃতীয় সেটে মাউরো নেসপোলি ১ পয়েন্ট অর্জন করেন, পরের তিন সেটে রোমান আবার মাউরো নেসপোলিকে হারিয়ে দিয়ে ব্রোঞ্জ পদক লাভ করেন। যেকোনো খেলার বিশ্ব প্রতিযোগিতায় সেটিই ছিল বাংলাদেশের প্রথম কোনো পদক। ২০১৯ সালের দক্ষিণ এশীয় গেমসে বাংলাদেশ দলের অর্জিত ১০টি স্বর্ণ পদকের মধ্যে তিনি একাই ৩টি পদক জয় করেন।
২০১৪ সালে তিনি বাংলাদেশ আনসারে সৈনিক পদে যোগদান করেন। সংস্থাটি ২০২০ সালের জানুয়ারি'তে তাকে ল্যান্স নায়েক পদে পদোন্নতি দেয়।
বাংলাদেশের প্রতিনিধি হিসেবে রোমান সানা'র পদক জয়ের রেকর্ড নিম্নরূপ
আসাল

আসাল বা ভাদু বা বাতরি বা গোডা বা হরিনা হচ্ছে "ভাইটেক্স" গণের একটি সপুষ্পক উদ্ভিদের প্রজাতি। বাংলাদেশ উদ্ভিদ ও প্রাণী জ্ঞানকোষে প্রজাতিটিকে আশংকামুক্ত বলা হয়েছে।
ফরিদপুর (দ্ব্যর্থতা নিরসন)

ফরিদপুর বাংলাদেশের একটি শহর। এছাড়াও ফরিদপুর শব্দটি দ্বারা নিম্নের যেকোন বিষয় নির্দেশ করা হতে পারে:
হাফিজ জুট মিলস লিমিটেড

হাফিজ জুট মিলস লিমিটেড বাংলাদেশের চট্টগ্রাম জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে চট্টগ্রাম অঞ্চলের অধীনে থাকা ১০টি প্রতিষ্ঠানের মধ্যকার অন্যতম প্রধান পাটকল।
এই পাটকলটি বাংলাদেশের দক্ষিণ-পূর্বাঞ্চলের চট্টগ্রাম বিভাগের চট্টগ্রাম জেলার সীতাকুণ্ড উপজেলার বারো আউলিয়া শিল্পাঞ্চলে অবস্থিত।
এই শিল্প প্রতিষ্ঠানটি ১৯৬৪ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়।
এই বৃহদায়তন শিল্প-কমপ্লেক্সটি ৬৬.৩৩ একর জায়গা জুড়ে অবস্থিত।
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে এখানে সাড়ে তিনহাজার শ্রমিক-কর্মকর্তা কর্মরত আছে।
এই মিলে রয়েছে ৪৭৭ হেসিয়ান ও ২৩৩ সেকিং লুম এবং গড়ে এর মাসিক উৎপাদন ক্ষমতা ৪৫৮ মেট্রিক টন হেসিয়ান ও ৭৩৮ মেট্রিক টন সেকিং লুম।
বৈদ্যুতিক যানবাহন

বৈদ্যুতিক গাড়ি, যা ইংরেজিতে ‍সংক্ষেপে EV (Electric Vehicle)ও বলা হয়। এসব যানবাহন পরিচালনার জন্য এক বা একাধিক বৈদ্যুতিক মোটর বা ট্র্যাকশন মোটর ব্যবহার করা হয়। এসকল যানবাহন সংগ্রাহক সিস্টেমের মাধ্যমে off-vehicles উৎস হতে চালিত হতে পারে, অথবা নিজস্ব ব্যাটারি, সৌর প্যানেল বা বৈদ্যুতিক জেনারেটরের মাধ্যমে জ্বালানি শক্তি বিদ্যুৎশক্তিতে রূপান্তিরিত করে চালিত হতে পারে। বৈদ্যুতিক গাড়িগুলো সড়ক ও রেলগাড়িতে সীমাবদ্ধ নয়, এগুলো জল, স্থল, বৈদ্যুতিক বিমান এবং বৈদ্যুতিক মহাকাশযান এর অন্তর্ভুক্ত রয়েছে।
১৯ শতকের মাঝামাঝি সময়ে বৈদ্যুতিক গাড়ির আবির্ভাব ঘটে, যখন মোটর গাড়ি চালনার জন্য, আরামদায়ক করার জন্য, এবং সহজে পরিচালনা করার জন্য বিদ্যুত ব্যবহারের প্রবণতা ছিল শীর্ষ স্থানে কেননা পেট্রোল চালিত গাড়ি এসকল সুবিধা দিতে পারতো না। আধুনিক অভ্যন্তরীণ জ্বলন ইঞ্জিন প্রায় 100 বছর ধরে মোটর গাড়িগুলির প্রধান পরিচালনা পদ্ধতি , তবে অন্যান্য ধরনের যানবাহন যেমন: ট্রেন এবং ছোট যানবাহনগুলির মধ্যে বৈদ্যুতিক শক্তি প্রচলিত রয়েছে।
২১ শতকে প্রযুক্তিগত উন্নয়ন এবং নবায়নযোগ্য শক্তির উপর বর্ধিত ফোকাসের কারণে বৈদ্যুতিক গাড়ি পুনরুজ্জীবন দেখেছিল।
বুব

বুব মহিলা বা মেয়েদের বুকের স্তন কে বুঝানোর জন্য বা মূঢ় বা মূর্খ ব্যক্তিদের বুঝানোর জন্য একটি গালি। এটি মূলত ইংরেজিভাষী দেশগুলিতে ব্যবহৃত হয়।
মেয়েদের স্তন সম্পর্কে দেখুন স্তন
পুলিশ ট্রেনিং সেন্টার, টাঙ্গাইল

১৯৭২ সালে সর্ব প্রথম এটি আঞ্চলিক পুলিশ প্রশিক্ষণ স্কুল হিসেবে প্রতিষ্ঠিত হয়। এটি টাঙ্গাইলের মির্জাপুর থানার মহেরা গ্রামের জমিদার বাড়িতে অবস্থিত। ১৯৯০ সালে নবায়িত করে পুলিশ ট্রেনিং সেন্টারে (পিটিসি) উন্নীত করা হয়। এখানে উপপুলিশ পরিদর্শক নবায়ন কোর্স ও শিক্ষানবিশ কন্সটেবল ছাড়াও নাবিক, বন রক্ষা বাহিনী, চাকুরীরতদের নবায়ন কোর্সের প্রশিক্ষণও দেওয়া হয়ে থাকে। একজন ডেপুটি ইন্সপেক্টর জেনারেল (ডিআইজি) এই প্রতিষ্ঠানের কমান্ডেন্টের দায়িত্ব পালন করেন। 
প্রধানত প্রশিক্ষণ প্রদান করা হয়ঃ-
আরিফুর রহমান (ফুটবলার)

মোহাম্মদ আরিফুর রহমান (জন্ম: ১৫ ফেব্রুয়ারি ১৯৯৯; আরিফুর রহমান নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব চট্টগ্রাম আবাহনী এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় আক্রমণভাগের খেলোয়াড় হিসেবে খেলে থাকেন।
২০১৭–১৮ মৌসুমে, বাংলাদেশী ক্লাব চট্টগ্রাম আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ১ মৌসুম অতিবাহিত করলেও একটি ম্যাচেও অংশগ্রহণ করেননি। অতঃপর ২০১৮–১৯ মৌসুমে তিনি আরামবাগে যোগদান করেছেন। আরামবাগে এক মৌসুম অতিবাহিত করার পর সাইফের সাথে চুক্তি স্বাক্ষর করেছেন, যেখানে তিনি ১৪ ম্যাচে ২টি গোল করেছেন। ২০২১–২২ মৌসুমে, তিনি সাইফ হতে বাংলাদেশী ক্লাব চট্টগ্রাম আবাহনীতে যোগদান করেছেন।
২০১৯ সালে, আরিফুর বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।
মোহাম্মদ আরিফুর রহমান ১৯৯৯ সালের ১৫ই ফেব্রুয়ারি তারিখে বাংলাদেশের কুমিল্লায় জন্মগ্রহণ করেছেন এবং সেখানেই তার শৈশব অতিবাহিত করেছেন।
২০১৯ সালের ৬ই জুন তারিখে, ২০ বছর ৩ মাস ২৩ দিন বয়সে, আরিফুর লাওসের বিরুদ্ধে ২০২২ ফিফা বিশ্বকাপ বাছাইপর্বের প্রথম প্রবের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন, তবে ম্যাচের ৫৫তম মিনিটে মধ্যমাঠের খেলোয়াড় রবিউল হাসানের বদলি খেলোয়াড় হিসেবে তিনি মাঠ ত্যাগ করেন; ম্যাচে তিনি ২১ নম্বর জার্সি পরিধান করে একজন বাম পার্শ্বীয় খেলোয়াড় হিসেবে খেলেছেন। ম্যাচটি বাংলাদেশ ১–০ গোলের ব্যবধানে জয়লাভ করেছিল।
ভৈরব সওদাগরের জমিদার বাড়ি

ভৈরব সওদাগরের জমিদার বাড়ি বাংলাদেশ এর চট্টগ্রাম জেলার রাউজান উপজেলার ২নং ডাবুয়া ইউনিয়নের পশ্চিম ডাবুয়া গ্রামে অবস্থিত এক ঐতিহাসিক জমিদার বাড়ি। 
এই জমিদার বংশের ও জমিদার বাড়ির প্রতিষ্ঠাতা জমিদার ভৈরব চন্দ্র সওদাগর। তিনি মূলত একজন ব্যবসায়ী ছিলেন। তাই তার নামের সাথে সওদাগর উপাধি যুক্ত হয়েছিল। তিনি বার্মা বর্তমান মায়ানমারে ব্যবসা করতেন। তার জমিদারীর আওতায় বর্তমান পশ্চিম ডাবুয়া, চিকদাইর, হলদিয়া ইউনিয়নের বানারস, ক্ষিরাম এলাকা ছিল। ভৈরব চন্দ্র সওদাগর তার জমিদারী এলাকায় মধ্য সর্তা রামসেবক প্রাথমিক বিদ্যালয় নামক একটি বিদ্যানিকেতন প্রতিষ্ঠা করেন। জমিদারের দুইজন পুত্র সন্তান ছিল। একজনের নাম তুষার পাল আরেকজনের ত্রিদিব পাল। তারা ভারতবর্ষ ভাগ হওয়ার পর তাদের সকল জায়গাজমি বিক্রি করে ভারতে চলে যান।
বসবাসের জন্য একটি দ্বিতল ভবন তৈরি করা হয় এবং জমিদারী পরিচালনা করার জন্য আরেকটি ভবন তৈরি করা হয়। এছাড়াও উপসনার জন্য দুইটি মন্দির ও গোসল করার জন্য একটি সান বাঁধানো পুকুর ঘাট তৈরি করা হয়।
অযত্ন ও অবহেলার কারণে এখন জমিদার বাড়ির সকলকিছু এখন প্রায় ধ্বংসের মুখে। ধ্বংসপ্রাপ্ত ভবন, মন্দির, পুকুর ঘাট ও দিঘী এখন স্মৃতি হিসেবে পড়ে রয়েছে।
চলপতি রাও

চলপতি রাও (৮ মে ১৯৪৪ – ২৪ ডিসেম্বর ২০২২) ছিলেন একজন ভারতীয় চলচ্চিত্র অভিনেতা এবং প্রযোজক। চলচ্চিত্রে তিনি তার কৌতুক ও খলনায়ক চরিত্রে অভিনয়ের জন্য পরিচিত। তার আদিনিবাস অন্ধ্রপ্রদেশ রাজ্যের কৃষ্ণ জেলার বালিপারু গ্রামে। তিনি বিভিন্ন ভূমিকায় প্রায় ৬০০টি চলচ্চিত্রে অভিনয় করেছিলেন।
তার ছেলে রবি বাবু, তিনি তেলুগু চলচ্চিত্রের একজন অভিনেতা, পরিচালক ও প্রযোজক।
প্রযোজক হিসাবে চলচ্চিত্রের তালিকা:
আবদুল্লাহ ইবনে' আমর ইবনুল আস

আবদুল্লাহ ইবনে' আমর ইবনুল আস। কুনিয়াত আবু মুহাম্মাদ, আবু আবদির রহমান ও আবু নুসাইর। তার পিতা প্রখ্যাত সেনানায়ক ও কূটনীতিবিদ হযরত ‘আমার ইবনুল’ আস ও মাতা রীতা বিনতু মুনাববিহ। তিনি রাসূলুল্লাহ এর একজন সাহাবা। তিনি "আল-সাহিফাহ আল-সাদিকাহ" (""সত্যবাদী স্ক্রিপ্ট"," ) এর লেখক।এটি রাসূলুল্লাহ এর মুখ নিঃসৃত বাণীর সংকলন। (সর্বাধিক প্রসিদ্ধ মতে তিনি ৬৮৪ খ্রিষ্টাব্দ/৬৫ হিজরি সনে ‘ফুসতাত’ (মিসর) নগরে ৭২ বছর বয়সে ইনতিকাল করেন।) 
আবদুল্লাহ তার পিতা আমর ইবনুল আসের পূর্বেই ইসলাম গ্রহণ করেন।নবী মুহাম্মাদ আবদুল্লাহ ইবনে' আমর ইবনুল আসকে তার জ্ঞানের কারণে পছন্দ করতেন।ক্রোধ বা শান্ত উভয় অবস্থায় রাসূলুল্লাহ এর মুখ থেকে যা কিছু বের হতো, তিনি সব কিছু লিখে রাখতেন। কোন কোন সাহাবা এমনটি না করার জন্য তাকে অনুরোধ জানিয়ে বলেন, উত্তেজিত অবস্থায় রাসূলুল্লাহর মুখ থেকে যা কিছু বের হয় তা না লেখা উচিত। বিষয়টি তিনি রাসূলুল্লাহর নিকট উত্থাপন করলেন। রাসূল বললেন, ‘তুমি আমার সব কথা লিখতে পার। সত্য ছাড়া অন্য কিছুই আমি বলতে পারিনা’। (মুসনাদে আহমদ, আল-ইসতিয়াব) আবু হুরাইরা রা। বলেন, আবদুল্লাহ ইবনে আমর তার চেয়ে বেশি জ্ঞানী ছিলেন। 
তার কাজ আল-সাহিফাহ আল-সাদিকাহ তার পরিবারের কাছে সংরক্ষিত ছিল। আহমদ ইবনে হান্বাল তার মূল্যবান মুসনাদে আহমাদ ইবনে হান্বাল গ্রন্থে আবদুল্লাহ ইবনে আমরের কাজকে অন্তর্ভুক্ত করেছেন।আবদুল্লাহ ইবন আমর বর্ণিত হাদীসের মধ্যে সতেরটি মুত্তাফাক আলাইহি, আটটি ইমাম বুখারি এবং বিশটি ইমাম মুসলিম এককভাবে বর্ণনা করেছেন।
মন্থন

মন্থন' ১৯৭৬ সালে মুক্তিপ্রাপ্ত একটি হিন্দি চলচ্চিত্র। এটির পরিচালক শ্যাম বেনেগল। মিল্ক কো-অপারেটিভের প্রতিষ্ঠাতা ডঃ ভির্গেশ কুরিয়েন এর দুগ্ধ সমবায় প্রতিষ্ঠার মুভমেন্টই সিনেমাটির মূল বিষয়বস্তু। চলচ্চিত্রের কাহিনি লিখেছিলেন ডঃ কুরিয়েন এবং বিজয় তেন্ডু্লকর, যৌথভাবে। ১৯৭০ সালে অপরেশন ফ্লাড নামে যে প্রজেক্টটি ন্যাশনাল ডেয়ারি ডেভেলপমেন্ট বোর্ড চালু করে, তার ফলে প্রচুর দুগ্ধ উৎপাদক কৃষক গো-পালনকারি দরিদ্র ভারতীয় আর্থিকভাবে স্বনির্ভর হন। এই সাফল্যের নাম দেওয়া হয় 'শ্বেত বিপ্লব'। মূলত এই প্রেক্ষাপটেই ছায়াছবিটি তৈরি। এটি ভারতের প্রথম গণ-অর্থায়নের চলচ্চিত্র, যেটা তৈরির জন্য প্রায় পাঁচ লক্ষ কৃষক প্রত্যেকে দুই টাকা করে অর্থসাহায্য করেছিলেন।
ছায়াছবিটি পরের বছর ১৯৭৭ সালে জাতীয় পুরস্কারের মনোনয়নে, হিন্দি ভাষায় সেরা চলচ্চিত্র, সেরা চিত্রনাট্য ও সেরা নেপথ্য গায়িকা বিভাগে প্রথম হিসেবে ঘোষিত হয়।
ছবির শিরোনাম গান (মেরা গাম কাথাপারে) গেয়েছিলেন প্রীতি সাগর। এই গানটাই পরে আমূল এর বিজ্ঞাপনে ব্যবহার করা হত।
বল্লমকোন্ডা শ্রীনিবাস

বল্লমকোন্ডা সাঁই শ্রীনিবাস (সংক্ষেপে বল্লমকোন্ডা শ্রীনিবাস হিসেবেই বেশি পরিচিত) হচ্ছেন একজন ভারতীয় চলচ্চিত্র অভিনেতা, প্রযোজক, নৃত্য শিল্পী, ও মডেল। তিনি যুক্তরাষ্ট্রের, লস এঞ্জেলসের 'লি স্ট্রেসবার্গ থিয়েটার' ও 'ফিল্ম ইন্সটিটিউট লস এঞ্জেলস' থেকে চলচ্চিত্রের উপর ডিগ্রি নেওয়ার আগে 'ভারতীয় বিদ্যা ভবন (জুবিলী হিল'স)' এ পড়াশোনা করেন। তিনি নৃত্য করতে ভালবাসেন এবং তিনি তার সাক্ষাৎকারে এটি অনেক উল্লেখ করেছেন। ২০১৪ সালে তার সামান্তা রুথ প্রভুর বিপরীতে আল্লুডু শ্রীনু চলচ্চিত্রের মাধ্যমে তেলুগু চলচ্চিত্রে অভিষেক ঘটে। তিনি তেলুগু চলচ্চিত্র প্রযোজক বল্লমকোন্ডা সুরেশের ছেলে। তিনি তার বাবার সঙ্গে রাভাসা চলচ্চিত্রের সহ-প্রযোজক ছিলে, যা ব্যবসায়িকভাবে সফল হয়নি।
এডগার মেন

এডগার রিচার্ড আর্নি মেন (; জন্ম: ২ জুলাই, ১৮৮২ - মৃত্যু: ২৬ অক্টোবর, ১৯৬১) দক্ষিণ অস্ট্রেলিয়ার জেমসটাউন এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯১২ থেকে ১৯২১ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়া ও ভিক্টোরিয়া দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে বোলিং কর্মে অগ্রসর হতেন ‘আর্নি’ ডাকনামে পরিচিত এডগার মেন।
১৯০৬-০৭ মৌসুম থেকে ১৯২৫-২৬ মৌসুম পর্যন্ত এডগার মেনের প্রথম-শ্রেণীর খেলোয়াড়ী জীবন চলমান ছিল। ১৯১২ সালে নিজ রাজ্যে দলের অধিনায়কের দায়িত্বে ছিলেন। প্রথম বিশ্বযুদ্ধের পর ভিক্টোরিয়া দলে চলে যান ও অধিনায়কের দায়িত্ব পালন করেন। ১৯২৩-২৪ মৌসুমে প্রথমে উইকেট জুটিতে ৪৫৬ রানের রেকর্ড গড়েন। মেলবোর্নে কুইন্সল্যান্ডের বিপক্ষে ঐ খেলায় বিল পন্সফোর্ডের ২৪৮ রানের সাথে তিনি করেন ২০৯ রানের মনোমুগ্ধকর ইনিংস।
সমগ্র খেলোয়াড়ী জীবনে চারটিমাত্র টেস্টে অংশগ্রহণ করার সুযোগ লাভ করেছিলেন এডগার মেন। ১৫ জুলাই, ১৯১২ তারিখে লর্ডসে দক্ষিণ আফ্রিকার বিপক্ষে টেস্ট ক্রিকেটে অভিষেক ঘটে। ২৬ নভেম্বর, ১৯২১ তারিখে কেপটাউনের নিউল্যান্ডসে স্বাগতিক দক্ষিণ আফ্রিকার বিপক্ষে সর্বশেষ টেস্টে অংশ নেন।
১৯১২ সালে ইংল্যান্ডে ত্রি-দেশীয় প্রতিযোগিতায় অংশগ্রহণের উদ্দেশ্যে অস্ট্রেলিয়া দলের সদস্যরূপে গমন করেন। এ প্রতিযোগিতায় দক্ষিণ আফ্রিকার বিপক্ষে প্রথমবারের মতো টেস্টে অংশ নেন। ১৯১২ সালের ইংল্যান্ড সফরে দুই টেস্টে অংশ নিতে পেরেছিলেন। ১৯১৪ সালে শক্তিশালী দলকে নেতৃত্ব দিয়ে আমেরিকা গমন করেন। এরপর ১৯২১-২২ মৌসুমে অস্ট্রেলিয়া দল দক্ষিণ আফ্রিকা গমন করে। এ সিরিজের দুই টেস্টে অংশ নেন তিনি।
১৯২১ সালে ওয়ারউইক আর্মস্ট্রংয়ের নেতৃত্বে পুনরায় ইংল্যান্ড সফরে যান। তবে খুব কমই সফলতার স্বাক্ষর রাখেন। কেবলমাত্র গুরুত্বহীন খেলাতেই অংশ নিয়েছিলেন তিনি। তাসত্ত্বেও ১৯২১-২২ মৌসুমে দক্ষিণ আফ্রিকা গমনের সুযোগ পান। নিজস্ব শেষ দুই টেস্টে অংশ নেন। তবে, আবারও তিনি ব্যর্থ হন।
অস্ট্রেলিয়া ক্রিকেটের ইতিহাসের অন্যতম সেরা উদ্বোধনী ব্যাটসম্যান হিসেবে আর্নি মেনের সুনাম রয়েছে। তবে, দূর্ভাগ্যজনকভাবে তার সময়কালে প্রতিভাধর ব্যাটসম্যানের কোন কমতি ছিল না। দীর্ঘদেহী ও ধ্রুপদী ক্রীড়াশৈলীর অধিকারী ব্যাটসম্যান ছিলেন তিনি। কাট ও ড্রাইভের দিকেই অধিক দক্ষতা দেখিয়েছেন। কিন্তু ফিল্ডিংয়ের মান বেশ দূর্বল ছিল তার।
১৯২৪-২৫ মৌসুমে এমসিজিতে অ্যাশেজ সিরিজের প্রথম দুই টেস্টে অন্যতম প্রথম ধারাভাষ্যকার হিসেবে স্থানীয় বেতারকেন্দ্রে খেলা সম্প্রচারের দায়িত্বে ছিলেন। ২৬ অক্টোবর, ১৯৬১ তারিখে ৭৯ বছর বয়সে ভিক্টোরিয়ার রিচমন্ড এলাকায় এডগার মেনের দেহাবসান ঘটে।
গেম অব থ্রোনস (৩য় মৌসুম)

রব স্টার্ক যুদ্ধে সাহায্যের শর্তে লর্ড ওয়াল্ডার ফ্রেয়ের কন্যাদের একজনের সাথে বিয়ে করার শপথ ভেঙ্গে দেওয়ার পর লর্ড ফ্রেয় বিয়ের অনুষ্ঠানের সময় রব, তার মা, তার স্ত্রী, তার গর্ভের শিশু এবং তার পতাকাবাহীকে হত্যার ব্যবস্থা করেন। উত্তরের হাউস বোল্টন, যারা রব এর অনুরোধে থিওন থেকে উইন্টারফেলকে মুক্ত করেছিল, স্টার্কদের সাথে বিশ্বাসঘাতকতা করে। রব এর মৃত্যুর পর, লর্ড রুজ বোল্টন লর্ড টাইউইন কর্তৃক উত্তরের নতুন ওয়ার্ডেন নিযুক্ত হন। ডর্টফোর্টে, বোল্টনসের পূর্বপুরুষদের দুর্গে থিয়ন গ্রেজয়কে রুজ বোল্টনের বর্বর পুত্র র‍্যামসি স্নো নির্যাতন করে। আরও উত্তরে, জন স্নো একটি বন্যমানুষের দলের সাথে প্রাচীরে আরোহণ করে এবং দক্ষিণ দিকের দিকে চলে যায়, কিন্তু যখন তাকে পুরানো ঘোড়া প্রজননকে হত্যা করার জন্য বলা হয়, তখন তিনি তার আনুগত্য প্রমাণ করতে ব্যর্থ হন এবং পালিয়ে যান। রাজধানীতে কিং জফ্রি সানসাকে পাশে রেখে হাউস টাইরেলের মার্জেরিকে বিয়ে করার সিদ্ধান্ত নিয়েছে। লর্ড টাউইন, হাউস ল্যানিস্টারের প্রধান এবং নব্য হ্যান্ড অফ দ্য কিং তার ছেলে টিরিয়নের সাথে সানসার বিয়ের ব্যবস্থা করেন। জেইমি কিংস ল্যান্ডিং পৌঁছেছেন, পথিমধ্যে তার তলোয়ার ধরার হাত হারিয়ে। এসোসে ডেনেরিস তার ড্রাগনের সাহায্যে লিঙ্গকর্তিত দাসদের বাহিনী 'আনসালিড' আয়ত্বে নেন। ভাড়াটে সন্ত্রাসীদের "সেকেন্ড সন্স" বাহিনী যোগদান করে, তিনি ইউনকাই শহরটি গ্রহণ করেন এবং তার ক্রীতদাসদের মুক্ত করেন।
স্টার্টপেজ

স্টার্টপেজ হল গোপনীয়তা নির্ভর সার্চ ইঞ্জিন। এটি আগে মেটাসার্চ এবং আইএক্সকুইক নামে ভিন্ন দুটি সার্চ ইঞ্জিন ছিল। ২০১৬ সালে দুটি কোম্পানি একীভূত হয়। পূর্বে এটি আইএক্স কুইক অনুসন্ধান ইঞ্জিন নামে পরিচিত ছিলো।
রায়েদ ইউনিয়ন

রায়েদ ইউনিয়ন বাংলাদেশের গাজীপুর জেলার কাপাসিয়া উপজেলার অন্তর্গত একটি ইউনিয়ন।
ইউনিয়নের উত্তরে সিংহস্রি মাঝখান দিয়ে বয়ে গেছে বানিজুর খাল এবং ইউনিয়নের দক্ষিণের সীমানা দিয়ে বয়ে গেছে ধলগর খাল ও বাগিয়া গ্রাম। পশ্চিম পাশে রয়েছে শীতলক্ষ্যা নদী। পূর্ব দিকে আমরাইদ বাজার ও বারিষাব ইউনিয়ন।
এপিডিডিমিস

এপিডিডিমিস () (
হলো পুরুষ প্রজনন তন্ত্রের একটি নালি যা শুক্রাশয় ও ভাস ডিফারেন্সকে যুক্ত করে।
এটি সমস্ত পুরুষ সরীসৃপ,পাখি ও স্তন্যপায়ী প্রাণীর দেহে থাকে।এটি একটি একক, সরু, ঘন-কুণ্ডলীকৃত নালি। মানব দেহে এর দৈর্ঘ্য ছয় থেকে সাত মিটার। এপিডিডিমিস শুক্রাশয়ের পশ্চাতে ও ঈষৎ পার্শ্বাভিমুখে অবস্থান করে এবং ভাস ডিফারেন্স এর মধ্যবর্তী প্রান্তে অবস্থিত।
এপিডিডিমিসকে তিনটি অঞ্চলে বিভক্ত করা যেতে পারে:
লেজে মস্তকের তুলনায় পুরু মায়োএপিথেলিয়াম থাকে যা তরল শোষণ করে শুক্রাণুর ঘনত্ব বাড়ায়।
সরীসৃপের ক্ষেত্রে শুক্রাশয় ও এপিডিডিমিসের মস্তকের মাঝে একটি অতিরিক্ত নালি থাকে যা বিভিন্ন বহির্গামী নালিকার সাথে যুক্ত। তবে এই নালিকা পাখি ও স্তন্যপায়ীদের থাকে না। 
এপিডিডিমিস দ্বিস্তরী মেকিস্তরীভূত আবরণী কলা দ্বারা আবৃত থাকে। আবরণী কলাসমূহ যোজক কলা থেকে ভিত্তিঝিল্লি দ্বারা পৃথক থাকে। যোজক কলায় মসৃণ পেশি বিদ্যমান।
এপিডিডিমিসের আবরণী কলায় চার ধরনের কোষ বিদ্যমান যথা প্রধান কোষ, ভিত্তি কোষ, এপিক্যাল কোষ ও স্বচ্ছ কোষ। প্রধান কোষসমূহ হলো দীর্ঘ স্তম্ভাকৃতির, এগুলোতে ১৫ μm দৈর্ঘ্য বিশিষ্ট মাইক্রোভিলাই থাকে যেগুলিকে স্টেরিওসিলিয়া বলে। এগুলোকে একসময় নিশ্চল সিলিয়া বলে মনে করা হতো তাই এরূপ নাম দেওয়া হয়েছে। স্টেরিওসিলিয়াগুলো এপিডিডিমিসের ৯০ শতাংশ তরল শোষণ করে এবং গ্লাইকোপ্রোটিন ক্ষরণ করে যা শুক্রাণুর পরিপক্কতা ঘটাতে সাহায্য করে। ভিত্তি কোষগুলোকে প্রধান কোষের পূর্বপুরুষ বলা হয়। এপিক্যাল কোষে প্রচুর মাইটোকন্ড্রিয়া থাকে এবং এগুলো এপিডিডিমিসের মস্তকে বেশি থাকে। স্বচ্ছ কোষগুলো স্তম্ভাকৃতির ও লেজে বেশি পরিমাণে থাকে। এদের কাজ সঠিকভাবে জানা যায় নি। 
শুক্রাশয়ে উৎপন্ন শুক্রাণু এপিডিডিমিসের মস্তকে প্রবেশ করে, সেখান থেকে দেহে পৌঁছায় এবং পরিশেষে লেজে গিয়ে সঞ্চিত হয়। এপিডিডিমিসের মস্তকে অবস্থিত শুক্রাণুগুলো অপূর্ণাঙ্গ। তারা সাঁতরিয়ে সামনে যেতে সক্ষম নয় (চলনক্ষমতাহীন) ও ডিম্বাণুকে নিষিক্ত করতে পারেনা। এপিডিডিমিসে শুক্রাণু ২ থেকে ৩ মাসের জন্য সঞ্চিত থাকে। এসময়ের মধ্যে শুক্রাণুর পরিপক্কতা ঘটে। এই পরিপক্কতা প্রক্রিয়াটি শেষ হয় স্ত্রী জনন নালিকায় গিয়ে।
বীর্যস্খলনের সময় শুক্রাণু এপিডিডিমিসের নিম্নাংশ (যা শুক্রাণুর সঞ্চয়ভাণ্ডার হিসেবে কাজ করে) থেকে প্রবাহিত হয়। এসময় এরা চলনক্ষম না হলেও ভাস ডিফারেন্সের মাংসপেশির সংকোচনের মাধ্যমে পরিবাহিত হয়। বীর্যস্খলনের পূর্বে সেমিনাল ভেসিকল ও অন্যান্য গ্রন্থি থেকে নির্গত তরলের (যা বীর্য তৈরি করে) সাথে মিশ্রিত হয়। এপিডিডিমিসের আবরণী কলায় স্টেরিওসিলিয়া বিদ্যমান যা আলোক অণুবীক্ষণযন্ত্রে সিলিয়ার মতো মনে হলেও ইলেক্ট্রোন অণুবীক্ষণ যন্ত্রে দেখা গেছে যে এরা গঠনগত ও কার্যগত দিক দিয়ে মাইক্রোভিলাই এর মতো।
বাজিতখিলা ইউনিয়ন

বাজিতখিলা ইউনিয়ন বাংলাদেশের শেরপুর জেলার শেরপুর সদর উপজেলার অন্তর্গত একটি ইউনিয়ন। এটি গাড়ো পাহাড় এর পাদদেশে অবস্থিত শেরপুর জেলার অন্যতম ইউনিয়ন।
শেরপরের সাথে দেশের অন্যান্য অঞ্চলের স্থলপথে উন্নত যোগাযোগ ব্যবস্থা আছে। সরকারি কোনো বাস সার্ভিস না থাকলেও বেসরকারি অসংখ্য বাস সার্ভিস রয়েছে। এছাড়া ব্যাটারিচালিত অটো, সি এন জি চালিত অটো, রিক্সা, অটোরিক্সা ইত্যাদি রয়েছে। শেরপুরে কোন রেলপথ নেই বিধায়, বাজিতখিলাতেও কোন রেলপথ নেই।
আয়তন- ৮.৩৩ কি:মি:। জনসংখ্যা- ২২০৫৬ জন।
শিক্ষার হার : ৫৫%।
শিক্ষা প্রতিষ্ঠান
বাজিতখিলা ইউনিয়নে বর্তমানে
বর্তমান চেয়ারম্যান- আব্দুল্লাহ আল খুররম 
৮
রাজেন্দ্রলাল মিত্র

রাজা রাজেন্দ্রলাল মিত্র (১৬ ফেব্রুয়ারি ১৮২২ – ২৬ জুলাই ১৮৯১) ছিলেন ভারতীয় বংশোদ্ভূত প্রথম আধুনিক ভারততত্ত্ববিদ, পুরাতত্ত্ববিদ,সমালোচক, প্রাবন্ধিক এবং বাংলায় জন্মগ্রহণকারী বিজ্ঞানসম্মত ইতিহাস চর্চার অন্যতম পথিকৃৎ। তিনি পুরাতত্ত্ব এবং প্রত্নতত্ত্ববিদ রূপেও সুখ্যাতি অর্জন করেছিলেন।
রাজা রাজেন্দ্রলাল মিত্র ১৮২২ সালের ১৬ ফেব্রুয়ারি পূর্ব কলকাতার সুরা (বর্তমানে বেলিয়াঘাটা) নামক স্থানে জন্মগ্রহণ করেন। তার পিতার নাম জন্মজয় মিত্র। তার পিতার ছয় পুত্রের মধ্যে তিনি ছিলেন তৃতীয়, এছাড়াও তার একজন বোন ছিল। রাজেন্দ্রলাল ছোটবেলায় প্রাথমিকভাবে তার বিধবা ও নিঃসন্তান মাসীর কাছে বেড়ে ওঠেন।
রাজেন্দ্রলাল মিত্র তার প্রাথমিক শিক্ষা বাংলার একটি গ্রাম পাঠশালায় পরে পাথুরিয়াঘাটার একটি বেসরকারী ইংরেজি-মাধ্যমিক বিদ্যালয় থেকেছিলেন। প্রায় ১০ বছর বয়সে, তিনি কলকাতার হিন্দু স্কুলে পড়াশোনা করেন। মিত্রের শিক্ষা এদিক থেকে ক্রমবর্ধমান বিক্ষিপ্ত হয়ে ওঠে; যদিও তিনি ১৮৩৭ সালের ডিসেম্বর মাসে কলকাতা মেডিকেল কলেজে ভর্তি হন - যেখানে তিনি সম্ভবত ভাল অভিনয় করেছিলেন - কিন্তু বিতর্কে জড়িয়ে পড়ার পরে তিনি ১৮৪১ সালে চলে যেতে বাধ্য হন। তারপরে তিনি আইনি প্রশিক্ষণ শুরু করলেন, যদিও দীর্ঘকাল না হলেও এবং তারপরে তিনি গ্রীক, লাতিন, ফরাসি এবং জার্মান ভাষা সহ অধ্যয়ন শুরু করেন, যার ফলে তার চিত্তাত্ত্বিকতার প্রতি শেষ আগ্রহ হয়েছিল।
সত্য মিথ্যা

সত্য মিথ্যা হচ্ছে ১৯৮৯ সালে মুক্তিপ্রাপ্ত একটি বাংলাদেশী চলচ্চিত্র, পরিচালনা করেছেন এ জে মিন্টু। এটি শ্রেষ্ঠ প্রযোজক, শ্রেষ্ঠ চিত্রনাট্যকার, শ্রেষ্ঠ সংলাপ, শ্রেষ্ঠ সম্পাদক ও শ্রেষ্ঠ শিশু শিল্পী বিভাগে মোট পাঁচটি জাতীয় চলচ্চিত্র পুরস্কার লাভ করে।
কাওরাইদ ইউনিয়ন

কাওরাইদ ইউনিয়ন বাংলাদেশের গাজীপুর জেলার শ্রীপুর উপজেলার অন্তর্গত একটি ইউনিয়ন।
উত্তর দিকে পাইথল ইউনিয়ন, উত্তর-পশ্চিম দিকে রাজৈ ইউনিয়ন, কাওরাইদ ইউনিয়নের পশ্চিমে দিকে হবিরবাড়ি ইউনিয়ন, দক্ষিণে বরমী ইউনিয়ন, পূর্বে নিগুয়ারী ইউনিয়ন অবস্থিত।
১৫ টি গ্রাম নিয়ে গঠিত কাওরাইদ ইউনিয়ন।
ইউনিয়নের জনসংখ্যা ৯৪,৮৪৪ জন
কাওরাইদ রেলওয়ে স্টেশন
১৮৮৫ সালে মূলত কাঁচা পাট নদীপথে কলকাতায় আনার জন্য ঢাকা স্টেট রেলওয়ে নামে খ্যাত ময়মনসিংহ থেকে ঢাকা হয়ে নারায়ণগঞ্জ পর্যন্ত ১৪৪ কিমি দীর্ঘ মিটারগেজ রেললাইন স্থাপন করা হয়। এসময় এই লাইনের স্টেশন হিসেবে কাওরাইদ রেলওয়ে স্টেশন তৈরি করা হয়।
যোগাযোগ ব্যবস্থা হিসাবে বাস ও ট্রেন আছে।
কাওরাইদের যাতায়াতের প্রধান মাধ্যম হচ্ছে, রেলগাড়ী। শ্রীপুর উপজেলা থেকে কাওরাইদ ইউনিয়ন পরিষদের দুরত্ব ১৩ কিঃ মিঃ। যাতায়াতের প্রধান মাধ্যম হিসাবে রয়েছে ট্রেন, সি.এন.জি ইত্যাদি।
রবীন্দ্র স্মৃতি বিজড়িত ডাক-বাংলোঃ বিশ্বকবি রবীন্দ্রনাথ ঠাকুর ময়মনসিংহে যাওয়ার পথে এ ডাক-বাংলোতে ( যা বর্তমানে ভুমি অফিস হিসেবে ব্যবহৃত হচ্ছে) অবস্থান করেন।
কাওরাদি ব্রম্ম মন্দির ও স্মৃতি ফলকঃ
গুপ্ত পরিবারের বিখ্যাত ব্যক্তিদের স্মরণে মন্দির চত্বরে রয়েছে সতেরটি স্মৃতি ফলক। স্মৃতিফলকগুলো কলকাতার সরাইসেন্ট থেকে আনা মূল্যবান শ্বেত পাথরে নির্মিত।
স্মৃতিফলকে যাদের নাম রয়েছে তারা হলেন স্যার কে জি গুপ্ত, প্রসন্ন তারা গুপ্তা, কালীনারায়ণ গুপ্ত, অন্নদা সুন্দরী গুপ্তা, প্যারী মোহন গুপ্ত,
গঙ্গাগোবিন্দ গুপ্তা, বিনয় চন্দ্র গুপ্ত,হেমন্ত শশীগুপ্ত,সরলা সুন্দরী দেবী, বিমলা দাস,প্রাণকৃষ্ণ আচার্য, শশীভূষণ দত্ত,সরযুবালা সেন, মিহির কুমার সেন, হিমাংশু মোহন গুপ্ত, অতুল প্রসাদ সেন ও বিনোদ মণি গুপ্তা।
Kali Narayan Gupta
প্রতিরক্ষা গোয়েন্দা মহাপরিদপ্তরের মহাপরিচালক

প্রতিরক্ষা গোয়েন্দা মহাপরিদপ্তর বা ডিরেক্টরেট জেনারেল অব ফোর্সেস ইন্টেলিজেন্স (ডিজিএফআই) হচ্ছে বাংলাদেশের প্রধান সামরিক গোয়েন্দা সংস্থা। এনএসআই ও বিশেষ শাখার সাথে এই সংস্থা বাংলাদেশের অভ্যন্তরীণ গোয়েন্দা কার্যক্রম চালাতে বিশেষ ভূমিকা রাখে।
নিজস্ব অবকাঠামো সংস্থাটি গঠিত হয়েছে। মহাপরিচালক হিসেবে রয়েছেন একজন মেজর জেনারেল। তিনি সাতজন পরিচালক নিয়ে সংস্থার কার্যক্রম পরিচালনা করেন। তারা প্রত্যেকেই ব্রিগেডিয়ার জেনারেল কিংবা সমপদের অধিকারী হয়ে থাকেন।
ডিরেক্টরেট অব ফোর্সেস ইন্টেলিজেন্স (ডিএফআই) মহাপরিচালকদের তালিকা
প্রতিরক্ষা গোয়েন্দা মহাপরিদপ্তর (ডিজিএফআই)-এর প্রধান কার্যালয় ঢাকা সেনানিবাসে অবস্থিত।
আন্তঃবাহিনী জনসংযোগ পরিদপ্তর
মোহাম্মদ আকবর হোসেন (জেনারেল)

"অন্য ব্যবহারের জন্য, দেখুন আকবর হোসেন (দ্ব্যর্থতা নিরসন)।"
আকবর ৯ম পদাতিক ডিভিশনের জেনারেল অফিসার কমান্ডিং (জিওসি) ছিলেন। প্রতিরক্ষা গোয়েন্দা মহাপরিদপ্তরের (ডিজিএফআই) এর সাবেক মহাপরিচালক। তিনি স্পেশাল সিকিউরিটি ফোর্স (এসএসএফ) এর ও সাবেক মহাপরিচালক। "(বাংলাদেশের প্রধানমন্ত্রী, রাষ্টপতি, জাতির পিতার পরিবারবর্গসহ রাষ্ট্র কর্তৃক ঘোষিত অতিগুরুত্বপূর্ণ ব্যক্তিদের নিরাপত্তা প্রধান করে থাকে সংস্থাটি)"। তিনি একটি আর্টিলারি ব্রিগেড ও এয়ার ডিফেন্স আর্টিলারি (এডিএ) ব্রিগেড কমান্ড করেন। বাংলাদেশ মিলিটারি একাডেমি থেকে ২০ ডিসেম্বর ১৯৮৫ সালে ১৩তম বিএমএ দীর্ঘ কোর্সে কমিশন লাভ করেন। তার অধীনে ডিজিএফআই এর একটি নতুন মনোগ্রাম ডিজাইন করা হয়েছিলো। 
৬. https://m.bdnews24.com/amp/bn/detail/bangladesh/1847512
রেজ্জাকুল হায়দার চৌধুরী (জেনারেল)

মেজর জেনারেল রেজ্জাকুল হায়দার চৌধুরী প্রতিরক্ষা গোয়েন্দা মহাপরিদপ্তরের (ডিজিএফআই) সাবেক মহাপরিচালক। ইতিপূর্বে তিনি বাংলাদেশ রাইফেলস এর মহাপরিচালকের দায়িত্ব পালন করেন।
২০০৪ সালের ১ এপ্রিল চট্টগ্রামে দশ ট্রাক অস্ত্রের চালানটি ধরা পড়ে। ২০০৭ সালের ১১ জানুয়ারি জরুরি অবস্থা জারির পর তাকে বাধ্যতামূলক অবসর দেয়া হয়। ২০০৯ সালের ১৫ মে রাতে ওল্ড ডিওএইচএস এর বাসা থেকে এ মামলায় গ্রেপ্তার করা হয়। ২০১১ সালের ২৬ জুন সিআইডি আদালতে দশ ট্রাক অস্ত্র মামলার সম্পূরক চার্জশিট দাখিল করেন। ২০১১ সালের ২৯ নভেম্বর থেকে সাক্ষ্যগ্রহণের মধ্য দিয়ে শুরু হয়েছে বিচার কাজ। ৩০ জানুয়ারি ২০১৪ চোরাচালানের ঘটনায় করা বিশেষ ক্ষমতা আইনের মামলায় মেজর জেনারেল রেজ্জাকুল হায়দার চৌধুরী সহ ১৪ জনকে ফাঁসিতে ঝোলানোর রায় দেয় আদালত। অস্ত্র আইনের পৃথক দুটি ধারায় ১৪ জনের প্রত্যেককে দেয়া হয় যাবজ্জীবন ও সাতবছর করে দণ্ডাদেশ।
২০২৪ সালের ১৮ ডিসেম্বর এই মামলায় তিনি রেজ্জাকুল হায়দার চৌধুরী, সাবেক স্বরাষ্ট্র প্রতিমন্ত্রী লুৎফুজ্জামান বাবরসহ ৪ জনকে খালাস দিয়েছেন হাইকোর্ট।
২০২৫ সালের ১৪ জানুয়ারি, অস্ত্র আইনে করা আরেক মামলায় রেজ্জাকুল হায়দার চৌধুরী, লুৎফুজ্জামান বাবরসহ ৬ জনকে খালাস দিয়েছেন হাইকোর্ট।
আন্তঃবাহিনী জনসংযোগ পরিদপ্তর
ধোপাপাড়া

ধোপাপাড়া রাজশাহী জেলার পুঠিয়া উপজেলা র বড় গ্রাম । পুঠিয়া থেকে ৪ কিমি দূরে তাহেরপুর রোড এ অবস্থিত । এখানে একটি কলেজ ধোপাপাড়া মেমোরিয়াল ডিগ্রি কলেজ ২টা উচ্চ বিদ্যালয় আসে ।